**Rondelul dragostei de viaţă**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rondelul dragostei de viaţă

Doamne, dragostea de viaţă

Arătată-n Jertfa-Ţi din Calvar,

Mi-a sădit în suflet sacrul har

În splendoarea lui măreaţă.

Mi-a topit în inima de gheaţă

Muntele puternic de cleştar -

Doamne, dragostea de viaţă

Arătată-n Jertfa-Ţi din Calvar!

Muntele de necredinţă-n faţă

Ce-mi stătea fixat ca stăvilar,

S-a dezintegrat în al iubirii jar,

A pierit ca norul cel de ceaţă

Doamne-n dragostea de viaţă,

Arătată-n Jertfa-Ţi din Calvar!...

Flavius Laurian Duverna

29 noiembrie 2015